 Aịzaya 56  Nke a bụ ihe Jehova kwuru: Na-emenụ ihe ziri ezi, na-emekwanụ ezi omume. Nihi na nzọpụta m ga-abịa noge na-adịghị anya, a ga-ekpughekwa ezi omume m noge na-adịghị anya.Obi ụtọ na-adịrị mmadụ efu nke na-eme ihe a, na nwa nke mmadụ nke na-edebe ya, onye na-edebe ụbọchị izu ike ka ọ ghara imerụ ya, onye na-edebekwa aka ya ka ọ ghara ime ụdị ihe ọjọọ ọ bụla.Ka onye mba ọzọ nke sonyeere Jehova ghara ịsị, Jehova aghaghị ikewapụ m nebe ndị ya nọ. Ka ọnaozi gharakwa ịsị, Lee! Abụ m osisi kpọrọ nkụ.Nihi na nke a bụ ihe Jehova kwuru: Ndị ọnaozi ndị na-edebe ụbọchị izu ike m, ndị họọrọ ime ihe na-atọ m ụtọ, ndị na-ejidesikwa ọgbụgba ndụ m ike,m ga-enye ha ihe ncheta na aha, ihe ka ụmụ ndị ikom na ụmụ ndị inyom mma, nụlọ m nakwa nime ogige m. M ga-enye ha aha ga-adịru mgbe ebighị ebi, nke a na-agaghị ebipụ ebipụ.Ndị mba ọzọ, bụ ndị sonyeere Jehova iji jeere ya ozi na iji hụ aha Jehova nanya, iji bụrụ ndị ohu ya, ndị niile na-edebe ụbọchị izu ike ka ha ghara imerụ ya, ndị na-ejidesikwa ọgbụgba ndụ m ike,m ga-akpọrọ ha bịa nugwu nsọ m, meekwa ka ha ṅụrịa ọṅụ nụlọ ekpere m. A ga-anabata àjà ha a na-esurecha nọkụ na àjà nkịtị ha nelu ebe ịchụàjà m. Nihi na a ga-akpọ ụlọ m ụlọ ekpere dịịrị ndị niile.Nke a bụ ihe Ọkaakaa Onyenwe anyị Jehova, bụ onye na-akpọkọta ndị Izrel a chụsara achụsa, kwuru: M ga-akpọkọtara ha ndị ọzọ ma e wezụga ndị nke ha a kpọkọtaworo akpọkọta.Unu anụ ọhịa niile, bịanụ rie ihe, unu anụ niile bi noké ọhịa.Ndị nche ya kpuru ìsì. Ọ dịghị onye ọ bụla nime ha maara ihe na-emenụ. Ha niile bụ nkịta dara ogbi; ha apụghị ịgbọ ụja, ha na-ekusi ume ike, ha makpu ala, ịrahụ ụra na-atọgbu ha atọgbu.Ha bụ nkịta agụụ na-agụsi mkpụrụ obi ha ike; afọ adịghị eju ha eju. Ha bụkwa ndị ọzụzụ atụrụ na-enweghị nghọta. Ha niile echewo ihu nụzọ nke ha, onye ọ bụla iji nweta uru na-ezighị ezi nke ya site nókè nke ala ya, na-asị:Bịanụ! Ka m gbata mmanya; ka anyị ṅụbiga mmanya na-egbu egbu ókè. Echi ga-adịkwa nnọọ ka taa, ọ ga-abụ oké ụbọchị nụzọ ka nnọọ ukwuu. 